אח"י רשף

**אח"י רשף**, היא ספינת הטילים הראשונה בסדרה מדגם סער 4. היא נבנתה במספנות ישראל ונכנסה לשירות במרץ 1973.

## בנייה וכשירות

הספינות מסדרת סער 4 יועדו לשרת בזירת ים סוף. תעלת סואץ הייתה אז חסומה לשיט העברתן לזירה תוכננה בהפלגה מחיפה למפרץ שלמה סביב יבשת אפריקה. מועד היציאה נקבע ל-15 באוקטובר וההפלגה נדחתה בשל פרוץ מלחמת יום הכיפורים. שתי הספינות הראשונות בסדרה השתתפו באופן פעיל במלחמה והיוו תוספת כוח משמעותית בזירת הים התיכון.

משימת הכנת ספינות סער 4 לשירות בזירת ים סוף שתחילתו בהפלגה ארוכה מסביב לאפריקה, קיבלה עדיפות בשנים 1970 1973. למפקדה הראשון של אח"י רשף מונה מיכה רם. מפקד פלגת סער 4 היה אלי רהב ששימש גם מפקד הספינה השנייה אח"י קשת. הפלגה הייתה מיועדת לזירת ים סוף לכן כבר בהקמתה הייתה יחידה נפרדת משייטת ספינות הטילים. אך האחריות הכוללת להוצאת הספינות לדרכן הוטלה על מפקד השייטת שבתאי לוי.
### השקת הספינה
כספינת לחימה ראשונה שנבנתה בישראל זכתה אח"י רשף לטקס השקה מושקע במיוחד. נערך ב-19 בפברואר 1973 ברציף המספנות כשהגברת המשיקה הייתה ראש הממשלה גולדה מאיר. הבמאי יעקב אגמון הוזמן לנהל את ההצגה. הזמרת חוה אלברשטיין הופיעה בקטעי שירה. ההתרגשות סחפה וגלשה מעבר לעובדי המספנה ואנשי חיל הים.

קובץ:INSReshefBngBuiltIS.jpg|אח"י רשף הספינה הראשונה בדגם סער 4 בבניה במספנות ישראל 1972.
קובץ:ReshefLaunch19021973.png|הזמנה להשקת ספינת הטילים אח"י רשף במספנות ישראל, פברואר 1973.
קובץ:PikiWiki Israel 31510 INS Reshef.jpg|השקת אח"י רשף 19 פברואר 1973.
קובץ:GoldaMeirReshefLaunch19021973.jpg|ראש הממשלה הגב' גולדה מאיר, מברכת ומתברכת בטקס השקת אח"י רשף 19 בפברואר 1973
קובץ:ReshefLaunchingIShipyards.jpg|מפקד חיל הים האלוף בנימין תלם מברך בעת השקת אח"י רשף מימינו שמעון פרס משמאלו גב' גולדה מאיר ומנהל מספנות ישראל ישראל ליברטובסקי 19 בפברואר 1973.
קובץ:PMGoldaFlowersReshefLaunch.jpg|הנוער מברך את ראש הממשלה גולדה מאיר בטקס השקת אח"י רשף.

קובץ:RshfLnch19021973.png|מפקד אח"י רשף רס"ן מיכה רם ממתין לשבירת הבקבוק על דופן הגשר בעת טקס ההשקה. 19 בפברואר 1973.
File:INSReshefBottledid not break19021973.jpg|טקס השקת אח"י רשף - בקבוק השמפניה לא נשבר בפעם הראשונה. מיכה רם סינן ברכה משלו והטיח את הבקבוק בחוזקה שיישבר, 19 בפברואר 1973.


### הפלגות ראשונות
הצוות נבחר מתוך שייטת ספינות הטילים וכלל לוחמי ספינות מנוסים. האימונים החלו ב"הפלגות רציף" עוד לפני שהספינה עזבה את הנמל. לאחר התקנת מערכות הנשק יצאה הספינה להפלגות הוכחת יכולת שכללו ביקור בנמל גיברלטר. הפלגות עברו בהצלחה.

קובץ:Reshef1972.jpg|מפקד חיל הים בנימין תלם עם קציני אח"י רשף היוצאת להפלגת הוכחת יכולת לגיברלטר.
קובץ:ReshefGib1973.jpg|אח"י רשף בגישה לרציף בגיברלטר.
קובץ:TelemEnjoyReshef81973.jpg|מפקד חיל הים בנימין תלם נהנה בגשר אח"י רשף בעת הוכחת היכולת בהפלגה ארוכה ראשונה לגיברלטר אוגוסט 1973.
קובץ:MDayanTelemRahavReshef.jpg|שר הביטחון משה דיין מצטרף לאח"י רשף בחזרתה מהפלגה הראשונה, משמאל מפקד חיל הים אלוף בנימין תלם, מימין מפקד הפלגה סא"ל אלי רהב, אוגוסט 1973.

קובץ:GreetingVisitorReshef.jpg|מיכה רם מפקד אח"י רשף מקבל אורח בספינה.
קובץ:MichaNouverReshef.jpg|מיכה רם על גשר הפיקוד בעת תמרון אח"י רשף
קובץ:RamRahavReshefCrew.jpg|צוות אח"י רשף מקבל פרס ממפקד הפלגה אלי רהב. מפקד הספינה מיכה רם שני מימין, אוגוסט 1973.


## קרבות הטילים

ההפלגה להעברת אח"י רשף ואחותה אח"י קשת למפרץ שלמה נדחתה בשל פרוץ מלחמת יום הכיפורים ועל-כן שתיהן השתתפו במלחמה בזירת הים-התיכון. התפתחות המלחמה הוכיחה את יעילותן ונחיצותן בזירה כך שהוזמנה סדרת ספינות סער 4 נוספות לשם כך.

במהלך המלחמה השתתפה אחי רשף בקרב טילי הים-ים הראשון בעולם, קרב לטקיה אשר התקיים בים מול סוריה והסתיים בניצחון ישראלי, השמדת שלושה סטי"לים סוריים, ספינת טורפדו ומקשת (שולת מוקשים). בקרב הזה הוכיחה את יעילות מערכת התותחים שלה כאשר פגעה בטרפדת סורית למרות היותה הרחוקה ביותר ממנה. בקרב דמיאט הייתה אח"י רשף הספינה האחרונה לנתק מגע מאוסה בורחת ועשתה זאת בפקודה.

בהמשך השתתפה בקרבות רבים ובפעילות אבטחת שיט במרכז הים התיכון.

קובץ:CakeFrmMVLea.jpg|בעת אבטחת אניות הסוחר לאחר מלחמת יום הכיפורים, צוות אח"י רשף מקבל עוגה מאניית הסוחר 'לאה'.

## זירת הים האדום

בפברואר 1974 בפיקוד סא"ל גדעון רז, יצאו אח"י רשף בפיקוד מיכה רם ואח"י קשת בפיקוד דוד הרפזי מסביב לאפריקה כדי להתבסס במפרץ שלמה. הפלגה של 13,000 מיל ימי, הייתה משימה רבת אתגר לספינות הקטנות. לאחר היציאה מנמל דרבן (דרום אפריקה), נתקע חבל עבה צף במדחפי אח"י רשף. החל מאבק הישרדות נגד הים, נגד מזג האוויר ונגד הכרישים. צוללים הצליחו לחתוך את החבל, לפרק את המדחף הפגוע ולאפשר המשך תנועה במהירות של 25 קשר.

קובץ:ReshefCrewStern.jpg|צוות אח"י רשף מסייע לשחרר את החבל שהסתבך במדחפים באוקיינוס ההודי
קובץ:NahariaRefueling (retouched).jpg| אח"י רשף מקבלת דלק מהאוניה המגויסת נהריה בפיקוד רפי אפל באוקיינוס ההודי במהלך מבצע מוניטין
File:NSReshefSharm1974.jpg|אח"י רשף נכנסת למעגן בבסיס שלמה.
קובץ:ReshSharm141974.png| צוות אח"י רשף בעמדות כבוד בסיס מפרץ שלמה לאחר הקפת אפריקה במבצע מוניטין, 1 באפריל 1974.
קובץ:ReshefOfficers.jpg|בבסיס מפרץ שלמה מיכה רם במרכז וקציני אח"י רשף עם קצין אג"מ זירת ים סוף אברהם בן-שושן ראשון משמאל.


## פעילות מול המחבלים
תקיפת אי הארנבות, ב-27–28 ביוני 1984 תקפה אח"י רשף בפיקוד רס"ן עמי שגב בשיתוף צוללת אח"י רהב בפיקוד חיים כפיר, וזוג סנוניות בפיקוד מפקד שייטת 13 ידידיה יערי, בסיס קומנדו ימי של מחבלים באי ג'זירת א-נחל מצפון לטריפולי והשמידו כלי שיט ומחבלים.

## מפקדי הספינה
**מפקדי אח"י רשף**

## קריאה נוספת
* משה אימבר וגד אריאל, **שייטת 3 - ספינות הטילים בחיל הים** הוצאה לאור משרד הביטחון אריק נצר, 2005, עמ' 27, 37, 48.

## קישורים חיצוניים

* אורלי אזולאי,	'''אח"י רשף - המילה האחרונה בלוחמה ימית''',	'מערכות ים' 111 מרץ 1973, עמ'	4.
* אבי אובל, '''רשף אחרי הספנה''', בין גלים 182 מינואר 1991 עמ' 34–35, 38.
* כוכבי אזרן,  '''אלוף מיכה רם  מספר על חויותיו כמפקד אח"י רשף''', במסגרת אירועי 40 שנה למלחמת יום הכיפורים., 2013.

## הערות שוליים

ר
קטגוריה:אמצעי לחימה של צה"ל במלחמת יום הכיפורים